125 
Bladhvepsenes og Træhvepsenes Larver fra andre 
Hvepses, hvor slaaende er ikke deres Lighed med Larver 
af ganske andre Ordener, men med en lignende Leve- 
maade? Hvor ypperligt er ikke Myreløvens Larve ind- 
rettet til det ejendommelige Røverliv, som den fører? 
Ogsaa den er udstyret med et Spinderedskab — som dog 
" her er anbragt i Bagenden —- for at kunne danne sig et 
Pupesvøb af Silke og Sand; og Pupen er såa igjen ud- 
styret med et Par massive Kindbakker af en egen Form, 
der staaer lige langt fra Larvens og det fuldkomne In- 
sekts, og som kun skal benyttes en eneste Gang, nemlig i 
det Øieblik, da Pupen skal gjennembide sit haarde Spind 
for at forlade det; i næste Øieblik er Pupehuden afkastet 
og med den hin eiendommelige Form af Kindbakkerne! 
Noget lignende er Tilfældet hos Vaarfluerne"). En 
”) Disses Larver opholde” sig som bekjendt i fersk Vand i Rør af 
Straa, Sand, Sneglehuse eller andre lignende Ting, hvilke nogle 
Arter slæbe om med sig, medens andre fæste Rørene og maae 
forlade dem, naar de ville gjøre Udflugter for at søge Føde. Pupen, 
der ligner det fuldkomne Insekt lige saa meget som f. Ex. hos 
Hvepsene, bliver liggende i Røret, hvilket Larven førend For- 
pupningen har fæstet og tillukket i Enderne med et Gitter af 
Silketraade, som den spinder påa lignende Maade som Sommer- 
fuglelarverne. Naar Pupen omsider vaagner af sin Dvale, gjennem- 
bider den med sine skarpe og spidse Kindbakker — Larvens ere 
korte og brede, Vaarfluens aldeles hæmmede — hint Gitterværk, 
svømmer ved Hjælp af sine haarede Bagbeen op til Overfladen 
og skifter der Hud påa Myggenes Vis, eller den kravler ligesom 
Guldsmednymferne ved Hjælp af For- og Mellembeen op ad Vand- 
planterne for der at udføre det sidste Hudskifte. Desuden hår - 
Pupen paa Bagkroppen Grupper af smaae Kroge for at kunne ar- 
beide sig ud af Røret og Luftrørsgjæller for at kunne aande i 
Vandet — et Organ, der ellers kun forekommer hos. Larver (og 
Nymfer); de Insekter, der gjennemgaae en fuldstændig Forvandling 
og leve som Larver i Vandet, forlade nemlig enten dette under 
Pupelivet (Vandbillerne), eller de ere som Puper udstyrede med 
Aanderør (Myg). ; 
